اسلام آباد : وزیر اعظم شہباز شریف قومی سلامتی کمیٹی نا اہم ءُ دیوان اس اینو جمعہ نا دے بٹنگانے‘ دیوان اٹ سول و عسکری سرکڑدہ غاک بشخ ہلیرہ۔ حوالی نا رد اٹ وزیراعظم ہاؤس اٹ بٹنگ انگوک سلامتی کمیٹی نادیوان ناکماشی ءِ وزیراعظم شہباز شریف کیک۔ حساس ادارہ غاتا سروک آک دیوان ءِ قومی سلامتی آ بریفنگ ایترہ‘ دیوان اٹ امن وایمنی نا جم حالیت آتا جاچ ءِ ہلنگک‘ تہہ انا سلامتی ناباندات آتیا ہم سجفنگک‘ دیوان نا شریدار آتے مچ آ ملک اٹ برجا دہشت گردی تور آپریشن تا سرجم تیان معلومدار کننگک‘ دیوان اٹ نٹیلی جنس ادارہ غاتا سروک آک ہم بشخ ہلیرہ ہرا ملک انا جم سکیورٹی حالیت آتیا بریفنگ ایترہ‘ دیوان اٹ وزیر خزانہ اسحاق ڈار آئی ایم ایف تون مذاکرات وزرگزرانی حالیت آتیا بریفنگ ایتک۔
(آن لائن)
